b'\n_START_ARTICLE_\nR-77\n_START_PARAGRAPH_\nR-77 (RVV-AE)\' (NATO oznaka: AA-12 Adder) je raketa zrak-zrak srednjega dosega z aktivnim radarskih vodenjem. Je ruski odgovor na ameri\xc5\xa1ko AIM-120 AMRAAM, jo pa R-77 po veliko parametrih preka\xc5\xa1a.R-77 se lahko izstreli na tar\xc4\x8de izven vidnega polja - BVR in ima mo\xc5\xbenost "izstreli in pozabi"_NEWLINE_Delo na R-77 se je za\xc4\x8delo leta 1982, ko je Sovjetska zveza razvijala ve\xc4\x8dnamensko raketo za takti\xc4\x8dna in strate\xc5\xa1ka letala. Uporablja se proti po\xc4\x8dasnim tar\xc4\x8dam kot so helikopterji in visokohitrostnim kot so nadzvo\xc4\x8dna letala. Genadij Sokolovski, glavni na\xc4\x8drtovalec v biroju Vympel je zatrdil, da se R-77 lahko uporablja tudi proti raketam zrak-zrak, kot so AIM-120 AMRAAM, AIM-54 Phoenix, in Patriot in tudi manevrirnim raketam. Prvi\xc4\x8d je bila prestavljena na MosAeroshow \'92 in zaradi podobnosti z AIM-120 je hitro dobila vzdevek "Amraamski""._NEWLINE_R-77 se lahko uporablja na ve\xc4\x8dini ruskih lovcev, kot so MiG-29, Su-27 in MiG-31. Verzija R-77RVV-AE-PD (Povi\xc5\xa1enoj dalnosti - pove\xc4\x8dan doseg) naj bi imela doseg 120-160 kilometrov, primerljivo z AIM-54 Phoenix. Obstaja tudi verzija z infrarde\xc4\x8dim iskalom. Ruska praksa je izstrelitev dveh raket z razli\xc4\x8dnimi na\xc4\x8dini vodenja v tar\xc4\x8do. To ote\xc5\xbei obrambne manevre tar\xc4\x8de, ki se mora braniti pred dvema sistemoma. Vendar ni vedno mo\xc5\xbeno izstreliti obeh raket hkrati, IR rakete imajo po navadi manj\xc5\xa1i doseg in slab\xc5\xa1e delujejo v slabem vremenu, kot radarsko vodene rakete .._NEWLINE_Te\xc5\xbeja R-77M1 z ramjet pogonom (potisna cev) bo imela precej ve\xc4\x8dji dolet in se bo uporabljala na lovcih pete generacije._NEWLINE_R-77 so prodajali na mednarodnem trgu, glavna kupca sta bila Kitajska in Indija.'